In sy boek Onveranderlike God & onbegryplike genade doen Stephan Joubert ’n diepgaande studie oor God se onverdiende en onuitputlike genade wat Hy aan die mens skenk. Aspekte waarna hy onder andere kyk, sluit in:
Aan die einde van elke hoofstuk is daar ’n afdeling “Groeikurwes” of leeflesse waarin Stephan ’n kort opsomming gee van wat in die bepaalde hoofstuk oor genade geleer is. Heel aan die einde van die boek gee hy ook tien stellings van wat genade is.
Stephan Joubert is ’n spreker, prediker, leierskapkonsultant en skrywer. In 2010 is een van sy boeke, Jesus – ’n radikale sprong, bekroon met die Andrew Murray-prys. Stephan is buiten­gewone pro­fes­sor in Teologie aan die Universiteit van die Vrystaat en Noordwes-Uni­versiteit, ’n navorsingsgenoot in Teologie aan die Radboud Universiteit in Nijmegen, Nederland, redakteur van ’n groot e-kerk op die internet, en deeltydse leraar.
Toe Dr Seuss sy bekende kinderboek The Cat in the Hat geskryf het, het sy uitgewer ’n handjievol woorde aan hom gegee wat hy deur die loop van hierdie boek kon gebruik – letterlik 223 woorde. Party meen dit was ’n volle twee woorde meer, naamlik 225. Dr Seuss het dit meesterlik reggekry om ’n trefferboek met ’n woordeskat van so min as 223 (of 225) woorde te skryf. Met Dr Seuss se volgende boek het sy uitgewer, Bennett Cerf, hom $50 gewed dat hy nie ’n boek kon skryf waarin hy slegs 50 woorde gebruik nie. Toe doen Dr Seuss presies dit. Green Eggs and Ham was die boek se titel, en dit het meer as 200 miljoen eksemplare verkoop!